AI MATAI NI VOLA I MOSESE 


SA VAKATOKAI 


NAI VAKATEKIVU 


Ai tukutuku kei na nona bulia na ka 
kecega na Kalou. 


Enai vakatekivu sa bulia na lomalagi kei 
vuravura na Kalou. 

2A sa sega ni vakacokotaki ko vura- 
vura a sa lala tu; a sa tu na butobuto e 
dela ni wasa titobu. A sa yavavala na 
Yalo ni Kalou e dela ni wai. 


3Sa qai kaya na Kalou, Me rarama. 


mai: a sa rarama mai. fA sa kunea na 
rarama na Kalou ni sa vinaka: a sa wasea 
na rarama mai na butobuto na Kalou. 
5A sa vakatoka na rarama na Kalou me 
Siga, a sa vakatoka na butobuto me 
Bogi. la na yakavi kei na mataka sa 
kenai matai ni siga. 

6 A sa kaya na Kalou, Me dua na ma- 
liwa lala, me wasei kina na wai mai na 
wai. 7A sa cakava na maliwa lala na 
Kalou, a sa wasea kina na wai e ruku ni 
maliwa lala mai na wai ecake e na 
maliwa lala: a sa vakakina. êA sa vaka- 
toka na maliwa lala na Kalou me Loma- 
lagi. Ia na yakavi kei na mataka sa kenai 
karua ni siga. 

? A sa kaya na Kalou, Me soqoni vata 
na wai e ruku i lomalagi ki na dua na 
yasana, me rairai mai na vanua mamaca: 
a sa vakakina. !° A sa vakatoka na vanua 
mamaca na Kalou me Vuravura, a sa 
vakatoka na wai sa soqoni vata tu me 
Wasawasa: a sa raica na Kalou ni sa 
vinaka. 1! A sa kaya na Kalou, Me vaka- 
tubura na co ko vuravura, na co sa 
vakasorena, kei na kau dauvua e vura- 
vura me vuataka na vuana, sa vakasorena 
e na kena mataqali: a sa vakakina. !? A 
sa vakatubura na co na qele, na co sa 
vakasorena, e na kena matagali, kei na 
kau sa vuataka na vuana, ka sa vakaso- 
rena, e na kena mataqali: a sa raica na 
Kalou ni sa vinaka. 131a na yakavi kei 
na mataka sa kenai katolu ni siga. 

14 A sa kaya na Kalou, Me tu na vu- 
ni-rarama e na maliwa lala kei lomalagi, 
me wase kina na siga mai na bogi; mei 
vakatakilakila talega ni tabayabaki, kei 


na siga, kei na yabaki: ' Sia me rau vu- 
ni-rarama mai na maliwa lala kei loma- 
lagi, me vakararamataki vuravura: a sa 
vakakina. !6A sa bulia e rua na vu-ni- 
rarama lelevu na Kalou: na vu-ni-rarama 
levu me lewa na siga, na vu-ni-rarama 
lailai me lewa na bogi: sa bulia talega na 
veikalokalo ko koya. !7A sa viritoka na 
Kalou me rau tu mai na maliwa lala kei 
lomalagi, me vakararamataki vuravura, 
1 Ska me lewa na siga kei na bogi, me 
wasea talega na rarama mai na buto- 
buto: a sa raica na Kalou ni sa vinaka. 
19Ja na yakavi kei na mataka sa kenai 
kava ni siga. 

20A sa kaya na Kalou, Me vakatu- 
bura vakalevu sara na wai na ka sa lako 
voli ka bula rawa, ia me vuka voli na 
manumanu e dela i vuravura, e na mali- 
wa ni vuravura kei lomalagi. ?!A sa 
bulia na ika lelevu ka rerevaki na Kalou, 
kei na ka kecega sa bula ka yavavala 
rawa, sa vakatubura vakalevu na wai, e 
na kedra mataqali, kei na manumanu 
vuka kecega, e na kedra mataqali: a sa 
raica na Kalou ni sa vinaka. ??A sa 
vosavakalougatataki ira na Kalou, ka 
kaya, Dou luvea, ka tubu me vuga mai, 
ka vakatawa na veiwasawasa; me tubu 
me vuga mai na manumanu vuka talega 
e vuravura. ?”la na yakavi kei na mata- 
ka sa kenai kalima ni siga. 

24A sa kaya na Kalou, Me vakatu- 
bura na ka bula na gele e na kedra mata- 
gali, na manumanu e yavai va, kei na ka 
sa gasi voli, kei na manumanu tawa lasa 
ni vanua, e na kedra veimatagali: a sa 
vakakina. ?5A sa bulia na manumanu 
tawa lasa ni vanua na Kalou e na kedra 
veimataqali, kei na manumanu e yavai 
va, me vaka na kedra veimatagali, kei na 
ka kecega sa qasi voli e dela ni vanua e 
na kedra veimataqali: a sa raica na 
Kalou ni sa vinaka. 

26 A sa kaya na Kalou, Me datou 
bulia na tamata mei tovo vata kei keda- 
tou, ka me ucui kedatou; ka me ra lewa 
na ika ni veiwasawasa, kei na manumanu 

vuka, kei na manumanu e yavai va, kei 
vuravura taucoko, kei na ka kecega sa 
qasi voli e dela i vuravura. ?7A sa bulia 
na tamata na Kalou mei tovo vata kei 
koya; e nai tovo ni Kalou sa buli koya 
ko koya; na tagane kei na yalewa sa 
buli rau ko koya. ?8 A sa vosavakalouga- 
tataki rau na Kalou, a sa kaya vei rau na 
Kalou, Drau vakaluveni, ka tubu me 
lewe vuga, ka vakatawai vuravura, ka 
vakamalumalumutaka; ka lewa na ika ni 
waitui, kei na manumanu vuka, kei na 
ka bula kecega sa qasi voli e dela i 
vuravura. 

29 A sa kaya na Kalou, Raica, ka'u sa 
solia vei kemudrau na co kecega sa vaka- 
sorena, sa tu e dela i vuravura taucoko, 
kei na kau kecega sa tu kina na vua ni 
kau sa vakasorena; ko ya ena kemudou 
kakana. ? (Ta ki na manumanu tawa lasa 
kecega ni vanua, kei na manumanu vuka 
kecega, kei na ka kecega sa qasi voli e 
dela i vuravura, sa tu kina na bula, au 
sa solia na co drokadroka kecega me 
kedra kakana: a sa vakakina. 31A sa 
vakaraica na Kalou na ka kecega sa bulia 
ko koya, ka raica, sa ka vinaka sara. Ia 
na yakavi kei na mataka sa kenai kaono 
ni siga. 


Sa lesi na siga tabu, 1—3. Ai bulibuli ni 

ka kecega, 4—6, kei nai bulibuli ni 

tamata, 7. A were ko Iteni, 8—17. Sa vaka- 
yacani na ka kecega; a sa buli ko Ivi, 18—25. 


A sa buli oti na lomalagi kei vuravura, 
kei na lewena kecega. ?la e na kenai 
kavitu ni siga sa vakaotia na Kalou 
na nona cakacaka sa kitaka ko koya; a 
sa vakacegu ko koya e na kenai kavitu ni 
siga mai na nona cakacaka kecega sa ki- 
taka ko koya. JA sa vakalougatataka na 
kenai kavitu ni siga na Kalou ka vakata- 
buya; ni sa vakacegu kina mai na nona 
cakacaka kecega sa bulia na Kalou ka 
kitaka. 

4Sa vakaogo nai tukutuku kei loma- 
lagi kei vuravura ni sa buli, e na siga sa 
bulia kina na vuravura kei lomalagi na 
Kalou ko Jiova, “kei na kau kecega ni 
vanua ni sa bera ni tu e vuravura, kei na 
co kecega ni vanua ni sa bera ni tubu: ni 
sa sega ni vakatauca na uca ki vuravura 
na Kalou ko Jiova, a sa sega na tamata 


NAI VAKATEKIVU 1,2 


me wereca na vanua. fa sa kuvu cake 
na kabukabu mai na qele, ka vakasua- 
suataka na dela ni vanua taucoko. 

7A sa bulia na tamata na Kalou ko 
Jiova mai na kuvu ni qele, ka ceguva ki 
na ucuna nai cegu ni bula, a sa yaco kina 
na tamata me yalo bula. 

8 A sa tea e dua na were na Kalou ko 
Jiova, mai na tu-i-cake mai Iteni, a sa 
kauta kina na tamata ka bulia ko koya. 
? A sa vakatubura mai na qele na Kalou 
ko Jiova na kau kecega sa vinaka na 
kenai rairai, ka yaga me kakana; na kau 
ni bula talega e loma ni were, kei na kau 
sa kilai kina na ka vinaka kei na ka ca. 
10A sa drodro e dua na uciwai mai Iteni 
me vakasuasuataka na were; a sa wase 
maikea, ka yaco me va na kenai dave- 
dave. 11A yaca ni kenai matai, ko 
Paisoni; ko ya sa volita na vanua tau- 
coko ko Avila, sa kune kina na koula; 
12a sa vinaka na koula ni vanua ko ya; 
sa kune talega kina na mata-ni-civa, kei 
na vatu na yacana na onikisa. '?Ta na 
yaca ni kenai karua ni uciwai, ko Kioni; 
ko ya sa volita na vanua taucoko ko 
Iciopea. '?la na yaca ni kenai katolu 
ni uciwai, ko Itikeli: ko ya sa lako vaka 
ki Asiria, vaka ki na tu-i-cake. Ia nai 
kava ni uciwai na Uferetisi. 

15A sa kauta na tamata na Kalou ko 
Jiova, ka vakatikora ki na were ko Iteni 
me wereca ka vakatawa. ' SA sa vakaro- 
ta na tamata na Kalou ko Jiova, ka 
kaya, E tara mo kana mai na kau kecega 
sa tu e na were: !7ia mai na kau sa kilai 
kina na ka vinaka kei na ka ca, mo ka- 
kua ga ni kana kina: ni ko na mate 
vakaidina e na siga ko sa kana kina. 

18A sa kaya na Kalou ko Jiova, Sa 
sega ni vinaka me tiko duadua na tama- 
ta: au na bulia e dua na dauveivuke e 
yaga vua. '?la na Kalou ko Jiova sa 
bulia mai na qele na manumanu kecega 
ni vanua, kei na manumanu vuka kece- 
ga: ka sa kauti ira vei Atama, me raica se 
cava na yaca ena vakatokai ira kina. Ia 
na yaca sa vakatoka kina na ka bula 
kecega ko Atama, ko ya ga na yacana. 
20A sa vakayacana na manumanu kece- 
ga ko Atama, kei na manumanu vuka, 
kei na manumanu tawa lasa ni vanua; 
ia sa sega ni kune vei Atama e dua na 
dauveivuke e yaga vua. ?!Ia na Kalou 

ko Jiova sa vakayacora me biti Atama e 
dua na moce lutu, a sa moce kina ko 
koya: a sa kauta tani ko koya e dua na 
sui ni sarisarina, a sa cakava na lewena 
me veiuturi me kenai sosomi: ??ia na 
sui ni sarisarina ka kauta tani na Kalou 
ko Jiova mai vua na tagane, sa bulia kina 
e dua na yalewa, a sa kauti koya vei 
Atama. ?3A sa kaya ko Atama, Oqo 
dina na sui mai na suiqu, kei na lewe 
mai na lewequ: ena vakatokai ko koya 
me yalewa, ni sa kauti tani mai vua na 
tagane. ??0 koya oqo sa na biuta kina 
na tamana kei tinana na tagane, ka kabi- 
ta na watina: a rau na lewe dua ga. ? 5 A 
rau sa luvawale, na tagane kei na watina, 
a rau sa sega ni madua. 


Sa veretaki Ivi na gata, ka rawai koya, 
1—7. Sa tarogi rau kina ko Jiova, 8—13. 
Sa cudruvi na gata, 14. Sa yalataki nai Vaka- 
bula, 15. Sa cudruvi na yalewa, 16. Sa cudruvi 
ko Atama, 17—19. A nodraui sulu, 21. Sa rau 


vakasevi mai Iteni, 22—24. 


Ia sa lawaki na gata ka lialia na manu- 
manu kecega ni vanua ka bulia na Kalou 
ko Jiova. A sa kaya ko koya vua na 
yalewa, Oi, sa kaya bagi na Kalou mo 
drau kakua ni kania na vua ni kau kece- 
ga e na were? ?A sa kaya na yalewa ki 
na gata, Sa tara me keirau kania na vua 
ni veikau e na were: Jia na vua ni kau ga 
sa tu e loma ni were, sa kaya kina na 
Kalou, Drau kakua ni kania, drau kakua 
talega ni tara, de drau mate. 7 A sa kaya 
vua na yalewa na gata, Drau na sega dina 
ni mate: “ni sa kila na Kalou e na siga 
drau na kana kina ena qai yadra dina na 
matamudrau; ia drau na vaka na Kalou, 
ni drau na kila na ka vinaka kei na ka ca. 
é Ia ni sa kunea na yalewa sa yaga na kau 
me kakana, a sa ka e via raica na 
matada, ka sa kau me da gadreva me da 
vuku kina, sa qai tauca na vuana, ka 
kania; ka solia talega vua na watina erau 
tiko kaya, a sa kania talega ko koya. 
7A sa qai yadra na matadrau, a rau sa 
kila ni rau sa luvawale: a rau sa cula 
vata na drau ni lolo, ka cakava na 
nodrau liku. 

SA rau a rogoca na domo ni Kalou 
ko Jiova ni sa lako voli e na were, ni sa 
mudremudre na siga: a rau sa vunitaki 

rau e loma ni veikau ni were, ko Atama 
kei na watina mai na mata ni Kalou ko 
Jiova. ? A sa kaci vei Atama na Kalou ko 
Jiova, a sa kaya vua, Sa tiko evei ko 
iko? 

10A sa kaya ko koya, Ka’u a rogoca 
na domomuni e na were, ia kau a qai 
rere, niu a luvawale; ka'u a qai vunitaki 
au. 11A sa kaya, Ko cei sa tukuna vei 
iko ni ko sa luvawale? Ko sa kana beka 
mai na kau kau a vakarota vei iko mo 
kakua ni kana kina? 1?A sa kaya ko 
Atama, Na yalewa, ko nia solia me 
keirau tiko kaya, ko koya ga sa solia vei 
au na vua ni kau, ka'u a qai kania. !3 A 
sa kaya na Kalou ko Jiova vua na 
yalewa, A cava na ka oqo ko sa kita- 
ka? A sa kaya na yalewa, Sa vosa 
vaqaseqase vei au na gata kau a qai 
kania. 

14 A sa kaya na Kalou ko Jiova ki na 
gata, Ni ko a kitaka na ka oqo, ko na 
cudruvi vakalevu vei ira na manumanu e 
yavai va, vei ira talega na manumanu 
tawa lasa kecega ni vanua: ko na dolo ga 
e ketemu, ko na kania talega na kuvu ni 
soso, e na veisiga kecega ni nomu bula: 
15ja ka'u na vakaveimecakitaki kemu- 
drau kei na yalewa, kei na nomu kawa 
kei na nona kawa; ena butuqaqia na 
ulumu ko koya, ia ko na qaqia na 
bukubukuni-yavana. 

16Sa kaya vua na yalewa ko koya, 
Au na vakalevutaka vakalevu na nomu 
rarawa ni ko sa kunekune: ko na daura- 
rawa ni ko sa vakasucu gone; ia ko na 
qaravi koya na watimu, ena lewai iko 
talega ko koya. 

17 A sa kaya vei Atama, Ni ko a vaka- 
rorogo ki na vosa ni watimu, ka sa kania 
na vua ni kau kau a vakarota vei iko, ka 
kaya, Mo kakua ni kania: sa cudruvi na 
qele e na vukumu; ko na kana maikina e 
na rarawa e na veisiga kece ni nomu 
bula; |! Sena vakatubura talega vei iko na 
kau votovotoa kei na soni; ia ko na 
kania na co ni vanua: '?7e na buno ni 
matamu ko na kania kina na kemu kaka- 
na, ka yacova na siga ko na suka tale 
kina ki na qele; ni ko a buli maikina 
eliu: ni ko sa kuvu ni qele ga, ia ko na 
suka tale mo kuvu ni qele. 

20Ja ko Atama, sa vakatoka na yaca 
ni watina ko Ivi [Sa bula]; ni sa tinadra 

na tamata kecega sa bula. 

21 Ja na Kalou ko Jiova, sa cakava vei 
Atama kei na watina nai sulu kuli ni 
manumanu, a sa vakaisulutaki rau. 

22A sa kaya na Kalou ko Jiova, 
Raica, sa yaco na tamata me vaka e dua 
vei kedatou, me kila na ka vinaka kei na 
ka ca: ia oqo, de sa dodoka na ligana ka 
taura talega na vua ni kau ni bula, ka 
kania, ka bula tawa mudu kina: ??sa qai 
vakatalai koya tani kina na Kalou ko 
Jiova mai na were ko Iteni, ka me were- 
ca na qele ka buli maikina ko koya. 
24A sa vakaseva kina na tamata ko 
koya: a sa lesi rau na Jerupi me tiko mai 
na were ko Iteni e na yasana ki na 
tu-i-cake, kei na yameyame ni bukawaqa 
e vaka nai seleiwau, sa veigoleyaki tiko, 
me vakatawa na sala ki na kau ni bula. 

